《答刘君俞》
宋代·李复

悠悠东武云，来抱南山岑。
南山有寒泉，云影落泉心。
泉古湛不流，云静閒不飞。
相与待明月，千载发光辉。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。